Ole Myrvoll

Ole Myrvoll () var ein norsk økonom og politikar for Venstre og Det Nye Folkepartiet. 

 Utdanning og yrkeskarriere 
Myrvoll blei fødd i Kragerø. Han blei uteksaminert som cand. oecon. i 1935, og tok mastergrad ved University of Virginia i 1937. Han arbeidde ved Norges Handelshøyskole i Bergen og fullførte doktorgrad der i 1957. Han var professor i teoretisk samfunnsøkonomi ved NHH frå 1957, og var gjesteprofessor ved Colgate University New York (1958–1959) og Bowdon College i Maine (1962).

I 1947 kom han inn i formannskapet i Bergen for Venstre. 

 Regjering 
 28. august - 25. september 1963: Statsråd og sjef for Løns- og prisdepartementet (løns- og prisminister) i den kortliva regjeringa Lyng.
 12. oktober 1965 - 17. mars 1971: Statsråd og sjef for Finansdepartementet (finansminister) i Regjeringa Borten

 Ordførar i Bergen 
Frå 1972 til 1973 var han den første ordføraren i den samla storkommunen Bergen.

 Stortingsrepresentant 
Då Venstre blei splitta i 1972 gjekk Myrvoll med i Det Nye Folkepartiet (seinare Det Liberale Folkepartiet). I 1973 vart han valt inn på Stortinget for DNF, den einaste gongen partiet fekk valt inn ein stortingsrepresentant.

 Stortingskomitéar 
 1973–1977 medlem i Kommunal- og miljøvernkomitéen

 Seinare yrkeskarriere 
Etter tida si på Stortinget hadde Myrvoll ei rekkje styreverv, mellom anna som styreleiar for NORAD frå 1977 til 1983. Han døydde i Bergen.

 Bakgrunnsstoff 


Kategori:Norske finansministrar
Kategori:Norske løns- og prisministrar
Kategori:Venstrestatsrådar
Kategori:Statsrådar i Regjeringa Lyng
Kategori:Statsrådar i Regjeringa Borten
Kategori:Ordførarar i Bergen
Kategori:Venstreordførarar i Hordaland
Kategori:DLF-ordførarar
Kategori:Stortingsrepresentantar 1973-1977
Kategori:Stortingsrepresentantar frå Det Nye Folkepartiet
Kategori:Stortingsrepresentantar for Hordaland
Kategori:Norske økonomiprofessorar
Kategori:Professorar ved Noregs handelshøgskole
Kategori:Folk frå Kragerø